આમ શ્રાવણી પર્વ એ જીવનને સત્યપથ પર આગળ વધારવા, રક્ષાસૂત્ર દ્વારા નારી શક્તિનું સન્માન અને તેમના પ્રત્યે પવિત્રતાનો ભાવ તેમજ વૃક્ષારોપણ જેવી ભાવનાઓને પ્રગટ કરે છે. ઓગસ્ટ કે જે ક્રાંતિનો મહીનો છે તેમાં એટલે કે સિંહના સૂર્યના સમયગાળામાં આવતું આ પર્વ પોતાનામાં વિશિષ્ટ છે. તેથી જ એ વિશ્વનું પ્રાણ પર્વ છે. જેમાં આપણી પરંપરાઓ સાથે સામૂહિક -વૈશ્વિક કલ્યાણની ભાવના સમાવિષ્ટ છે.